Natasha Kjærstad Pedersen

Natasha Kjærstad Pedersen (født 1972 i Trinidad og Tobago) er stifter og leder av Foreningen for barnepalliasjon.

Bakgrunn 
Hun er utdannet teolog fra Ansgar Teologiske Høyskole i Kristiansand og har gått helse- og sosiallinjen, ved Mosjøen og Brønnøysund Videregående, men har ikke autorisasjon som Helsefagarbeider 
Hun har gjennomført en rekke internasjonale kurs og e-læring i barnepalliasjon, samt en modul på masternivå i Cardiff. Hun er datter av teamleder og prosessoperatør Lars Othelius Kjærstad og sykepleier Angenella Kjærstad. Hun vokste opp i Mosjøen sammen med sine to yngre søsken.

Foreningen for barnepalliasjon 
I 2009 stiftet Pedersen Foreningen for barnepalliasjon, tre måneder før hennes datter Andrea Kjærstad Pedersens død. I 2015 startet hun arbeidet med å realisere Norges første barnehospice.

Kjærstad Pedersen satt i «International Children’s Palliative care Network – ICPCN» som jobber for barns rett til palliasjon globalt fra 2011 til 2016. Hun har vært styremedlem i Elisabeth Kübler Ross Foundation fra 2013. Hun har ledet og vært ansvarlig for Norges første konferanse i barnepalliasjon i 2012 og den nordiske i 2015. I 2015 ble hun invitert til å delta i et ekspertpanel i Roma der hun var med på å utarbeide en global veileder for barns rett til åndelig omsorg i barnepalliasjon. I 2014 satt hun ekspertutvalget som fikk i oppdrag å identifisere og anbefale forbedringer i NAV. I 2016 ble Natasha oppnevnte av regjeringen i et NOU arbeid i palliasjon. Hun var med i referansegruppen i Helsedirektoratet som jobbet med fagrapport i lindrende behandling. 

Hun har gitt ut boken Den lilla ballongen, skrevet en hel rekke fagartikler og innlegg om barnepalliasjon nasjonalt og internasjonalt i ulike fagtidsskrifter og samfunnsdebatter. Hun holder foredrag, kurs og undervisning om temaet og var representant i utarbeidelse av nasjonale faglige retningslinjer for lindrende behandling for barn i Helsedirektoratet som ble ferdig i vår 2016. I 2014 gav hun ut et 60 siders informasjons- og opplysningshefte om barnepalliasjon. Hun var initiativtaker og involvert i arbeidet med norsk utgave av fagboken Oxford Textbook i barnepalliasjon sammen med kommuneforlaget som ble utgitt i 2016. Hun var prosjektleder for boken Berørt – historier om ventesorg som ble utgitt i 2017.

I tillegg har også Natasha erfaring som mor til et alvorlig sykt og døende barn gjennom 17 år. På foreningens nettsider, hevdes det at Natasha går under navnet «barnepalliasjonens mor» i Norge og er angivelig opphavskvinnen bak begrepet ventesorg.

Hun var drivkraften for et senter med plass til fire døende barn i Kristiansand. Fædrelandsvennen og NRK har avdekket at før senteret har åpnet, har 90 millioner kroner allerede blitt brukt på senteret, uten at noe av dette har gått til å byggearbeider.  Blant annet ble det brukt 14 millioner på reklame, markedsføring, PR-konsulenter og informasjonsarbeid i 2020 og 2021.  Helsedirektoratet vil granske pengebruken i november 2022.

Priser og utmerkelser 
 2022: Ventafridda Award

Referanser

Eksterne lenker 
Foreningen for barnepalliasjon FFB, offisielt nettsted
Andreas Hus, offisielt nettsted
Ventesorg, offisielt nettsted 

Personer fra Kristiansand kommune
Norske foreningspersoner
Fødselsdato ikke oppgitt